Lucas Gourna-Douath fir-radar ta' Chelsea Il-player żagħżugħ ta' Saint-Etienne Lucas Gourna Douath qed jitqies bħala mira potenzjali ta' trasferiment għal Chelsea. B'Thomas Tuchel li riċentement ħa post Frank Lampard, il-Ġermaniż mistenni jingħata somma sostanzjali ta' flus biex ikun jista' jingaġġa players ġodda fis-sajf. Filwaqt li Chelsea kienu marbuta ħafna ma' players tal-ogħla livell bħal Erling Braut Haaland, jidher li l-ġerarkija tal-Blues hija wkoll ħerqana li takkwesti talenti bi prospett sabiħ għall-futur. Chelsea baqgħu mpressjonati bl-iżvilupp tal-midfielder Gourna-Douath, li qed jiġi utilizzat fl-ewwel team ta' Saint-Etienne f'dan l-istaġun. Iż-żagħżugħ ta' 17-il sena diġà beda disa' partiti mill-bidu u għamel 14-il dehra bħala sostitut fil-Ligue 1, inklużi d-90 minuta sħaħ meta t-team tiegħu kiseb draw prestiġjuż ta' 1-1 kontra Paris Saint-Germain fil-bidu tal-2021. Chelsea huma lesti li jħallsu somma fir-reġjun ta' £23m għall-player li għandu kuntratt ma' Saint-Etienne sal-2023.